**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 07/06/2023**

 **Αριθμ. Πρωτ.: 11070**

**ΑΠΟΣΠΑΣΜΑ**

**Από το πρακτικό της αριθμ. 14ης /2023 Τακτικής Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 117**

 **Ανάκληση της υπ’ αριθμ. 383/2022 Απόφασης της Οικονομικής Επιτροπής περί Έγκρισης σύναψης σύμβασης συνεργασίας του Δήμου Λεβαδέων με την εταιρία με διακριτικό τίτλο «RECYCOM» για διαχείριση μεταχειρισμένων ειδών ένδυσης και υπόδησης στο πλαίσιο της πρόληψης δημιουργίας αποβλήτων στο Δήμο Λεβαδέων.**

 Στη Λιβαδειά σήμερα 30η Μαϊου 2023 ημέρα Τρίτη , ώρα 13,00 και στο Δημοτικό Κατάστημα Λεβαδέων – Σοφοκλέους 15 , συνεδρίασε η Οικονομική Επιτροπή Δήμου Λεβαδέων μετά την από 10151/25-05-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντες 6 (έξι) , ήτοι

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1. Πούλος Ευάγγελος

2. Μητάς Αλέξανδρος 2. Μπράλιος Νικόλαος

3. Καλογρηάς Αθανάσιος 3.Καραμάνης Δημήτριος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6.Καπλάνης Κωνσταντίνος

Ο Πρόεδρος της Οικονομικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το με αριθ. πρωτ. 10028/24-05-2022 έγγραφο της Δ/νσης Περιβάλλοντος , Καθαριότητας & Πρασίνου του Δήμου Λεβαδέων στο οποίο αναφέρονται τα παρακάτω:

*Σύμφωνα τις διατάξεις του Ν. 4042/2012 «Ποινική προστασία του περιβάλλοντος, Εναρμόνιση με την Οδηγία 2008/99/ΕΚ οι ΟΤΑ έχουν την υποχρέωση να συμβάλλουν στην εναλλακτική διαχείριση των δημοτικών στερεών αποβλήτων συμμετέχοντας στην κατάρτιση σχετικών προγραμμάτων συνεργαζόμενοι με τα συστήματα εναλλακτικής διαχείρισης και άλλους αρμόδιους φορείς.*

*Στο πλαίσιο αυτό, η Οικονομική Επιτροπή Δήμου Λεβαδέων με την υπ’ αριθ. 383/2022 (αρ. πρωτ. 22665/16.12.2022, ΑΔΑ: Ψ4ΕΩΩΛΗ-Φ2Δ) απόφασή της ενέκρινε τη συνεργασία του Δήμου και εξουσιοδότησε τον Δήμαρχο Λεβαδέων για την υπογραφή της σχετικής σύμβασης συνεργασίας με την εταιρία Βαγγέλης Αράπης και ΣΙΑ - Ομόρρυθμη Εταιρεία Εμπορίας και Ανακύκλωσης» και διακριτικό τίτλο «RECYCOM».*

*Αντικείμενο του προτεινόμενου συμφωνητικού ήταν ο καθορισμός των ειδικότερων όρων και προϋποθέσεων συνεργασίας των συμβαλλομένων για την οργάνωση και τη λειτουργία του προγράμματος πρόληψης δημιουργίας αποβλήτων ειδών ένδυσης και υπόδησης του Δήμου Λεβαδέων.*

*Η πρόταση συνεργασίας προέβλεπε την προμήθεια από την εταιρεία πέντε (5) ειδικών κάδων ανακυκλούμενων και επαναχρησιμοποιούμενων ειδών ένδυσης και υπόδησης και το περιοδικό άδειασμα και αποκομιδή από τον Δήμο των εναποτεθέντων ειδών, προς το σκοπό είτε επανάχρησης είτε ανακύκλωσής τους. Η εταιρεία για κάθε τόνο ειδών ένδυσης και υπόδησης που θα παραλάμβανε θα προσέφερε ανταποδοτικό ποσό ογδόντα 80 ευρώ ανά τόνο με την μορφή δωροεπιταγών ή για κάλυψη βασικών αναγκών του Δήμου. Από την παραπάνω αναφερόμενη συνεργασία ο Δήμος Λεβαδέων δεν θα είχε καμία οικονομική επιβάρυνση.*

*Κατόπιν περεταίρω έρευνας της υπηρεσίας μας που αφορούσε την δυνατότητα τοποθέτησης περισσότερων κάδων ανακυκλούμενων και επαναχρησιμοποιούμενων ειδών ένδυσης, ώστε να καλυφθούν οι ανάγκες του Καλλικρατικού Δήμου Λεβαδέων, μας προτάθηκαν νέα σχέδια συνεργασίας με την τοποθέτηση σαράντα (40) συνολικά κάδων κατανεμημένων καθ’ υπόδειξη του τμήματος Καθαριότητας και Ανακύκλωσης σε όλες τις Δημοτικές Ενότητες του Δήμου.*

*Επίσης, τα νέα σχέδια συνεργασίας που προτάθηκαν από τις εταιρίες με διακριτικούς τίτλους «RECYCOM» και «EAST WEST GREECE I.K.E.» προβλέπουν βελτιωμένες συνθήκες αποκομιδής των κάδων, καθώς και βελτιωμένο ανταποδοτικό όφελος 500 € και 2.000 € αντίστοιχα για την κάλυψη των αναγκών του Δήμου.*

 *Εκτός των άλλων, με την αριθμ.*[*2377/2022 απόφαση της Ολομέλειας του Συμβουλίου Επικρατείας*](https://dimosnet.gr/blog/laws/%CF%83%CF%84%CE%B5-23772022-%CE%BF%CE%BB%CE%BF%CE%BC%CE%AD%CE%BB%CE%B5%CE%B9%CE%B1/)*, κρίθηκε ως αντισυνταγματική η μεταφορά σημαντικού οικονομικού αντικειμένου αρμοδιοτήτων του δημοτικού συμβουλίου στην οικονομική επιτροπή των δήμων και με το ν. 5013/2023, στη βάση του γενικού τεκμηρίου αρμοδιότητας* ***αφαιρείται από τον κατάλογο αρμοδιοτήτων της οικονομικής επιτροπής η έγκριση τέτοιου είδους συμφωνητικών και μεταβιβάζεται εκ νέου στο δημοτικό συμβούλιο.***

*Λαμβάνοντας υπόψη τα ανωτέρω αναφερόμενα και:*

1. *Τις νέες βελτιωμένες προσφορές των εταιριών «RECYCOM» και «EAST WEST GREECE I.K.E.» που αφορούν στον αυξημένο αριθμό των προσφερόμενων κάδων ανακυκλούμενων και επαναχρησιμοποιούμενων ειδών ένδυσης, στη διαδικασία αποκομιδής των κάδων και στο ανταποδοτικό όφελος υπέρ του Δήμου.*
2. *Το ότι μέχρι σήμερα δεν έχει υπογραφεί συμφωνητικό συνεργασίας με καμία από τις δύο αναφερόμενες εταιρίες.*

*Καλείται η Οικονομική Επιτροπή να αποφασίσει:*

 *Την ανάκληση της υπ’ αριθμ. 383/2022 Απόφασής της περί Έγκρισης σύναψης σύμβασης συνεργασίας του Δήμου Λεβαδέων με την εταιρία με διακριτικό τίτλο «RECYCOM» για διαχείριση μεταχειρισμένων ειδών ένδυσης και υπόδησης στο πλαίσιο της πρόληψης δημιουργίας αποβλήτων στο Δήμο Λεβαδέων, ως μη συμφέρουσα.*

**Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

-Την υπ’ αριθμ. 383/2022 (Α.Δ.Α. Ψ4ΕΩΩΛΗ – Φ2Δ) Απόφασή της

- Το προτεινόμενο Σχέδιο Σύμβασης της εταιρίας «EAST WEST GREECE I.K.E.».

-Το νέο προτεινόμενο Σχέδιο Σύμβασης της εταιρίας «RECYCOM».

-Το υπ΄ αρ. πρωτ. 10028/24-05-2022 έγγραφο της Δ/νσης Περιβάλλοντος , Καθαριότητας & Πρασίνου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Ανακαλεί την υπ’ αριθμ. 383/2022 (Α.Δ.Α. Ψ4ΕΩΩΛΗ – Φ2Δ) Απόφασή της *:΄΄Εγκριση σύμβασης συνεργασίας του Δήμου Λεβαδέων με την εταιρεία με διακριτικό τίτλο «RECYCOM» για διαχείριση μεταχειρισμένων ειδών ένδυσης και υπόδησης στο πλαίσιο της πρόληψης δημιουργίας αποβλήτων στο Δήμο Λεβαδέων΄΄* για τους λόγους που αναφέρονται στο εισηγητικό μέρος της παρούσας.

**Η απόφαση πήρε αριθμό 117/2023.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 07-06-2023

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Μητάς Αλέξανδρος

2. Καλογρηάς Αλέξανδρος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος